బాలీవుడ్ తార సన్నీలియోన్ స్పష్టీకరణబెంగళూరు, డిసెంబరు 20 (ఆంధ్రజ్యోతి): కన్నడనాట గందరగోళం సృష్టిస్తున్న ‘సన్నీ నైట్స్’కు ఎట్టకేలకు తెరపడింది. కొత్త సంవత్సర వేడుకల్లో భాగంగా బెంగళూరులో నిర్వహించ తలపెట్టిన సన్నీనైట్స్కు రాలేనని బాలీవుడ్ తార సన్నీలియోన్ బుధవారం ట్వీట్ చేశారు. భద్రత కల్పించలేమని పోలీసులు ప్రకటించిన నేపథ్యంలో బెంగళూరు వేడుకలను రద్దు చేసుకుంటున్నట్లు ఆమె స్పష్టం చేశారు. అభిమానుల భద్రతే తనకు ముఖ్యమని అందువల్లే వెనకడుగు వేస్తున్నానని పేర్కొంటూ... అందరికీ నూతన సంవత్సర శుభాకాంక్షలు తెలిపారు. ఇదిలా ఉండగా, సన్నీ ట్వీట్కు 3,700 లైక్లు 666 రీట్వీట్లు వచ్చాయి. ఈ కార్యక్రమానికి భద్రత కల్పించలేమని పోలీసులు ప్రకటించడంపై అభిమానులు తీవ్రంగా మండిపడ్డారు. ఓ చిన్న కార్యక్రమానికి భద్రత కల్పించలేమని బహిరంగ ప్రకటన చేసుకున్న పోలీసుశాఖ నుంచి ప్రజలు ఎటువంటి భద్రతను ఆకాంక్షించాలంటూ విరుచుకుపడ్డారు.
balivud taara sanneelion spashteekaranabengaluru, disembaru 20 (aandhrajyoti): kannadanata gandaragolam srushtistunna ‘sannee nites’ku ettakelaku terapadindi. kotta samvatsara vedukallo bhagamga bengalurulo nirvahincha talapettina sanneenaitsku ralenani balivud taara sanneelion budhavaaram tweet chesaru. bhadrata kalpinchalemani poliisulu prakatinchina nepathyamlo bengaluru vedukalanu raddu chesukuntunnatlu aame spashtam chesaru. abhimaanula bhadrate tanaku mukhyamani anduvalle venakadugu vestunnanani perkontu... andarikee noothana samvatsara subhaakaankshalu telipaaru. idila undagaa, sannee tweetku 3,700 laiklu 666 retveetlu vachayi. ee kaaryakramaaniki bhadrata kalpinchalemani poliisulu prakatinchadampai abhimaanulu teevramgaa mandipaddaaru. oo chinna kaaryakramaaniki bhadrata kalpinchalemani bahiranga prakatana chesukunna polisusakha nunchi prajalu etuvanti bhadratanu aakaankshinchaalantuu viruchukupaddaaru.